wickkiey/tamil-wikipedia-markdown huggingface dataset:
# தெங்கோல் தீவு



**தெங்கோல் தீவு** (மலாய்: *Pulau Tenggol*; திராங்கானு மலாய்: *Pula Tenggo*; ஆங்கிலம்: *Tenggol Island*) என்பது மலேசியா, திராங்கானு மாநிலத்தின், தென்சீனக் கடல் கடல்பகுதியில் அமைந்து உள்ள ஒரு தீவு.  

இந்தத் தீவிற்கு கடற்கரை நகரமான கோலா டுங்குன் *(Kuala Dungun)* நகரத்தில் இருந்து படகுகள் மூலமாகச் செல்லலாம். பெர்கெந்தியான் தீவு, ரெடாங் தீவு தீவுகளின் அமைவிடத்தில் இது கடைசித் தீவு ஆகும்.  

## பொது
இந்தத் தீவில் வழக்கமாக மக்கள் வசிப்பது இல்லை. ஆனால் இப்போது தங்கும் விடுதிகள் கட்டப்பட்டு உள்ளன. வியட்நாம் போருக்குப் பிறகு வியட்நாம் படகு மக்கள் இந்தத் தீவில் சிக்கிக் கொண்டனர்.  

தெங்கோல் தீவு, ஒரு கடல் சரணாலயமாக, மலேசியக் கடல் பூங்காக்கள் அரசிதழில் வெளியிடப்பட்டு பாதுகாக்கப் படுகிறது *(Gazetted and Protected as Marine Parks of Malaysia).*
# முழக்கம் (காலாண்டிதழ்)

**முழக்கம்** என்பது 1980 இல் வெளியான ஒரு காலாண்டு தமிழ்ச் சிற்றிதழ் ஆகும். இது இந்திய ஒன்றியம், தமிழ்நாட்டின், சீர்காழி வட்டம், பூம்புகார்-மேலையூரில் இருந்து வெளிவந்த இலக்கிய இதழ் ஆகும்.  

முழக்கம் இதழானது 1980 சனவரியில் துவக்கபட்டது. இதழானது படைய ஆனந்த விகடன் அளவில் 66 பக்கங்கள் கொண்டதாக இருந்தது. இதன் முதல் இதழில் புவியரசு, வல்லிக்கண்ணன், சக்திக்கனல், ஆ. தனஞ்செயன், செந்நீ, தீவண்ணன் போன்றவர்களின் கவிதைகள் வெளியாயின. *ஒரு விசாரணை* என்ற தலைப்பில் ஜெயகாந்தன் குறித்து க. வீரையன் விமர்சனம் செய்யப்பட்டிருந்தார்.  

1982இல் முழக்கம் பாரதி மலரை வெளியிட்டது. இலக்கிய விமர்சனத்தில் அதிக அக்கறை காட்டிய முழக்கம் அவ்ப்போது கால தாமதத்துடன் வெளிவந்தது. 1984க்குப் பிறகு வெளிவந்ததாக தெரியவில்லை.
# 2021 இலக்கியத்திற்கான நோபல் பரிசு



**2021 இலக்கியத்திற்கான நோபல் பரிசு** (*2021 Nobel Prize in Literature*) ஆப்பிரிக்காவின் தான்சானியாவைப் பூர்வீகமாகக் கொண்டு சான்சிபாரில் வளர்ந்து பின்னர் 1960 ஆம் ஆண்டுகளில் இங்கிலாந்துக்கு அகதியாக வந்து சேர்ந்த அப்துல்ரசாக் குர்னாவிற்கு வழங்கப்பட்டது. 2020 ஆம் ஆண்டு அக்டோபர் மாதம் சுவீடிய அகாதமியின் நிரந்தர செயலாளரான மேட்சு மால்ம் வெற்றியாளரை அறிவித்தார். காலனித்துவத்தின் விளைவுகள், கலாச்சாரங்கள் மற்றும் கண்டங்களுக்கு இடையே உள்ள வளைகுடா அகதிகளின் தலைவிதி ஆகியவற்றை சமரசமற்றும் இரக்கத்துடனும் ஊடுருவியதற்காக இவர் சுவீடிய அகாதமி உறுப்பினர்களால் பாராட்டப்படுகிறார்.
# இராஜ்குமாரி இரத்னாவதி பெண்கள் பள்ளி



**இராஜ்குமாரி இரத்னாவதி பெண்கள் பள்ளி** (*Rajkumari Ratnavati Girl's School*) என்பது வட இந்தியாவில் உள்ள ஜெய்சால்மரின் கிராமப்புற தார் பாலைவனத்தில் உள்ள ஒரு பெண்கள் பள்ளி ஆகும். இந்தப் பள்ளியானது 50 செண்டிகிரேடு செல்சியசு வெப்பநிலையைத் தாங்கும் வகையில் முட்டை வடிவில் கட்டிடக் கலைஞர்கள் வடிவமைத்திருப்பது இப்பள்ளியின் தனிச்சிறப்பு. இப்பள்ளியில் மழலையர் பள்ளி முதல் பத்தாம் வகுப்பு வரை சுமார் 400 பெண்கள் படிக்கின்றார். பெண்களுக்கான கலைத்திறன், நெசவு, பூத்தையல் போன்ற பாரம்பரிய திறன் தொகுப்புகளில் கல்வி மற்றும் பயிற்சி அளிப்பதை நோக்கமாகக் கொண்டுள்ளது. உள்ளூர் கட்டிடக் கலைஞர்களால் மணற்கற்ளைக் கொண்டு இப்பள்ளி கட்டப்பட்டுள்ளது. இராஜ்குமாரி இரத்னாவதி பெண்கள் பள்ளி நியூயார்க்கை தளமாகக் கொண்ட டயானா கெல்லாக் கட்டிடக் கலை நிறுவனத்தினால் வடிவமைக்கப்பட்டுள்ளது.  

## வரலாறு
ஜெய்சால்மர் இளவரசி "இரத்னாவதி" நினைவாக இந்தப் பள்ளிக்குப் பெயரிடப்பட்டது. இவர் மகாராவல் ரத்தன் சிங்கின் மகள் ஆவார்.  

## பள்ளிச் சீருடை
சப்யசாச்சி முகர்ஜி பள்ளிச் சீருடையை அஜ்ரக் எனப்படும் உள்ளூர் அச்சித் தொழில்நுட்பத்தினைப் பயன்படுத்தி வடிவமைத்துள்ளார்.  

## கட்டிடக்கலை
இந்த பள்ளி ஜெய்சால்மரின் கிராமப்புற பகுதியில், கானோய் கிராமத்திற்கு அருகில் அமைந்துள்ளது. இது ஒரு சிறப்பான கட்டிடக்கலையின் மூலம் வடிவமைக்கப்பட்டுள்ளது. பாலைவனத்தின் நடுவில் அமர்ந்திருக்கும் முட்டை வடிவ அமைப்பு இதுவாகும். பள்ளியின் முட்டை வடிவம் பெண்களின் வலிமையைக் குறிப்பதாக உள்ளது.  

### கட்டிட பொருள்
உள்ளூர் கட்டிடக்கலைஞர்களால் மஞ்சள் மணற்கற்களால் இந்தப் பள்ளி கட்டப்பட்டுள்ளது. கடும் வெப்பம் நிலவும் இப்பகுதியில் குளூட்ட வசதி தேவையில்லாத வகையில் கட்டிடம் வடிவமைக்கப்பட்டுள்ளது.  

### கட்டிடம்
"*கியான் மையம்*" என்று அழைக்கப்படும் வளாகத்தில் உள்ள மூன்று கட்டிடங்களில் பள்ளியும் ஒன்றாகும்.  

- மேதா மண்டபம்-மேதா மண்டபம் என்பது நூலகம் மற்றும் அருங்காட்சியகத்திற்காக நியமிக்கப்பட்ட பகுதி. இங்குத் துணி போன்ற உள்ளூர் கைவினைப்பொருள் கண்காட்சிகளுக்கான இடமாகும். பெண்கள் உள்ளூர் நெசவு மற்றும் பூத்தையல் நுட்பங்களை இங்குக் கற்றுக்கொள்ளலாம்.
- இந்த வளாகத்தின் முற்றத்தில் மழைநீர் சேகரிப்பு வசதி உள்ளது.

#### விருதுகள்
- இந்தப் பள்ளிக்கு **கி.பி.**100 விருது வழங்கப்பட்டது - *கட்டிடக்கலை டைஜஸ்ட்* மூலம் சிறந்த வடிவமைப்பிற்கு வழங்கப்படும் வருடாந்திர விருது.

## சிட்டா
ஜெய்சல்மேர் மற்றும் மன்வேந்திர சிங் செகாவத்தின் அரச குடும்பத்தினர் பள்ளிக்குத் தேவையான நிலத்தை நன்கொடையாக வழங்கினர். டயானா கெல்லாக் கட்டிடக் கலை நிறுவனம், நியூயார்க்கில் பதிவுசெய்யப்பட்ட இலாப நோக்கற்ற அமைப்பான சிட்டாவுடன் இணைந்து, பள்ளியைக் கட்டுவதில் குறிப்பிடத்தக்கப் பங்களிப்பைச் செய்துள்ளனர்.
# பெர்கெந்தியான் தீவு



**பெர்கெந்தியான் தீவு** (மலாய்: *Pulau Perhentian*; ஆங்கிலம்: *Perhentian Islands*) என்பது மலேசியா, திராங்கானு மாநிலத்தின், பெசுட் மாவட்டத்தில், தென்சீனக் கடல் கடல்பகுதியில் அமைந்து உள்ள ஒரு தீவு.  

இந்தத் தீவைச் சுற்றிலும் சில தீவுகள் இருப்பதால் பெர்கெந்தியான் தீவுகள் அல்லது பெர்கெந்தியான் தீவுக்கூட்டம் என்று அழைப்பதும் உண்டு. அவற்றுள் இரண்டு முக்கிய தீவுகள் உள்ளன.  

- முதலாவது **பெர்கெந்தியான் பெசார் தீவு** (ஆங்கிலம்: *Greater Perhentian;* மலாய்: *(Perhentian Besar).*
- இரண்டாவது **பெர்கெந்தியான் கெச்சில் தீவு** (ஆங்கிலம்: *Lesser Perhentian;* மலாய்: *(Perhentian Kecil).*

## பொது

பெர்கெந்தியான் கெச்சில் தீவுக்கு அப்பால் சுசு டாரா (*Virgin Milk*), செரெங்கே *(Serengeh)* மற்றும் ராவா *(Rawa)* ஆகிய சிறிய தீவுகள் உள்ளன. இந்தத் தீவுகளில் மக்கள் வசிக்கவில்லை.  

பெர்கெந்தியான் தீவுகள் திராங்கானு மாநிலத்தில் இருந்தாலும், இந்தத் தீவுகளில் வாழும் மக்கள் கிளாந்தான்-பட்டாணி மலாய் மொழியைப் பேசுகிறார்கள். இருப்பினும் ஆங்கில மொழியும் பரவலாக பேசப் படுகிறது.  

## வரலாறு

மலாய் மொழியில் "பெர்கெந்தியான்" என்றால் "நிறுத்தும் இடம்" என்று பொருள். முன்பு காலத்தில் பாங்காக் மற்றும் மலேசியா இடையே வணிகர்களுக்கான வழிப் புள்ளியாக இந்தத் தீவுகள் விளங்கி உள்ளன.  

பல நூற்றாண்டுகளாக மீனவர்கள் இந்தத் தீவுகளில் வசித்து வருகின்றனர். இருப்பினும் இப்போது சுற்றுலாத் துறைதான் முக்கியப் பொருளாதார நடவடிக்கையாக விளங்குகின்றது.  

### ஐந்து தீவுகள்

பெர்கெந்தியான் தீவுக் கூட்டத்தில், பெர்கெந்தியான் பெசார் மற்றும் பெர்கெந்தியான் கெச்சில் ஆகிய இரண்டு முக்கிய தீவுகளைத் தவிர, மேலும் ஐந்து தீவுகள் உள்ளன. அந்த ஐந்து தீவுகளிலும் மக்கள் வசிக்கவில்லை.  

1970-களில் வியட்நாமிய அகதிகள் எனும் படகு மக்கள் வந்து இறங்கிய தீவுகளில் பெர்கெந்தியான் தீவுக் கூட்டமும் ஒன்றாகும்.  

## பொருளாதாரம்

இயற்கைசார் சுற்றுலா, இந்தத் தீவுகளுக்கு பொருளாதார வளத்தை வழங்குகிறது. இரண்டு தீவுகளிலும் வெள்ளை பவள மணல் கடற்கரைகள் மற்றும் தெளிவான கடல்நீர்ப் பகுதிகள் உள்ளன.  

பிரபலமான நீரடி நீந்தல் *(Scuba Diving; Snorkelling)* போன்ற கேளிக்கை நடவடிக்கைகளுக்கு சிறந்த இடமாக உள்ளது. தீவைச் சுற்றி சுற்றுலாப் பயணிகளுக்காக பல ஓய்வு விடுதிகள் உள்ளன.  

## இயற்கை

பெரும்பாலான கடற்கரைப் பகுதிகள் ஆழமற்றவை. அதனால் திருக்கை மீன்கள், கணவாய் மீன்கள் மற்றும் கிளிமூக்கு மீன்கள் *(Parrot Fish)* நீந்திச் செல்வதைத் தெளிவாகப் பார்க்கலாம்.  

பெர்கெந்தியான் தீவுகள் பல்வேறு வகையான இராட்சச உடும்புகள், விச சிலந்திகள், மரப் பல்லிகளுக்கு தாயகமாக உள்ளன. பவளப்பாறை நீர்நிலைகளில் கடல் ஆமைகள், கோமாளி மீன்கள் *(Clown Fish),* கணவாய் மீன்கள், நீல புள்ளித் திருக்கைகள் *(Blue Spotted Rays)* மற்றும் கருப்பு முனைச் சுறாக்கள் *(Black Tipped Sharks)* போன்றவை மிகச் சுதந்திரமாக வாழ்கின்றன.  

## பெர்கெந்தியான் தீவுகள் காட்சியகம்
# சாம்பல்-தலை சிலம்பன்

இதனை சாம்பல் தலை சிலம்பனுடன் குழப்பிக்கொள்ள கூடாது  

**சாம்பல் தலை சிலம்பன்** (*இசுடாச்சிரிசு போலியோசெபலா) என்பது திமாலிடே* குடும்பத்தில் உள்ள ஒரு பறவை சிற்றினமாகும். இது புரூணை, இந்தோனேசியா, மலேசியா மற்றும் தாய்லாந்து ஆகிய நாடுகளில் காணப்படுகிறது. இதன் இயற்கை வாழ்விடம் மிதவெப்பமண்டலம் அல்லது வெப்பமண்டல ஈரமான தாழ் நில காடு ஆகும்.
# தேடல் (தமிழக சிற்றிதழ்)

**தேடல்** என்பது 1970களின் இறுதியிலும், 1980களின் துவக்கத்திலும் வெளியான ஒரு தமிழ்ச் சிற்றிதழ் ஆகும். விமர்சன உணர்வை வலியுறுத்தும் நோக்குடன் இந்த இதழ் துவக்கப்பட்டது. இந்த இதழானது இந்திய ஒன்றியம், தமிழ்நாட்டின், திருநெல்வேலியில் இருந்து வெளிவந்த இலக்கிய இதழ் ஆகும். இதன் ஆசிரியராக ஜோதி விநாயகம் இருந்தார்.  

தேடல் இதழானது ஓரளவு விமர்சனக் கட்டுரைகளை கொண்டதாகவும், சுய படைப்புகளை மிகுதியாக கொண்டதாகவும் வெளியானது. தேடலில் கலாப்ரியா, கல்யாண்ஜி, உமாபதி, விக்ரமாதித்யன் மற்றும் சிலரது கவிதைகளும், பூமணி, வண்ணதாசன், ஜோதிவிநாயகம் போன்றோரது கதைகளும், சுந்தர ராமசாமி, நகுலன் போன்றோரின் கட்டுரைகளும் வெளியாயின. வண்ணநிலவனின் நாடகம் ஒன்றையும், கலாப்ரியா கவிதைகள் பற்றி விமர்சனமும் எழுதியுள்ளார். கூத்தாட்டத்தில் 'பொண் வேஷம்’ என்பது குறித்த ஒரு கட்டுரையை கி. ராஜநாராயணன் ஒரு கட்டுரை எழுதியுள்ளார்.  

தேடல் இதழ் 1978இல் இரண்டு இதழ்களும் 1983இல் இரண்டு இதழ்களும் வந்தன.
# இலங்கை கூன்வாள் சிலம்பன்



**இலங்கை கூன்வாள் சிலம்பன்** அல்லது **சிலோன் கூன்வாள்** **சிலம்பன்** (*பொமடோரைனசு மெலனுரசு*) ஒரு பழைய உலக சிலம்பன் ஆகும். இது இலங்கைத் தீவில் மட்டுமே காணப்படும் அகணிய உயிரி. இது முன்னர் இந்திய கூன்வாள் சிலம்பனின் துணையினமாகக் கருதப்பட்டது. பரிந்துரைக்கப்பட்ட சிற்றினம் இலங்கையின் ஈரமான மலைப் பகுதிகளின் மேற்குப் பகுதியில் காணப்படுகிறது. அதே சமயம் இனம் *ஹோல்ட்சுவொர்த்தி* வறண்ட தாழ் நிலங்கள் மற்றும் கிழக்கு மலைப்பகுதிகளில் காணப்படுகிறது.  

## கலாச்சாரத்தில்
பெரும்பாலான கூன்வாள் சிலம்பன் சிற்றினங்கள் சிங்கள மொழி பேசும் சமூகத்தால் *பரண்டல் குருல்லா* என்று குறிப்பிடப்படுகின்றன. 'பரண்டெல்' என்ற சொல் உலர்ந்த புல்லைக் குறிக்கிறது. இந்தப் பறவையின் நிறம் உலர்ந்த புல் போன்றது. *பரண்டல் குருல்லா* என்று கூறப்படும் இந்தப் பறவையின் வட்டாரப் பெயரானது ஆங்கிலத்தில் 'உலர்ந்த புல் நிற பறவை' என்று மொழிபெயர்க்கப்பட்டுள்ளது. இந்த பறவையின் படமானது இலங்கையின் 4.50 ரூபாய் தபால் தலையில் அச்சிடப்பட்டது.
# கோட்டூர் சட்டமன்றத் தொகுதி

**கோட்டூர் சட்டமன்றத் தொகுதி** (*Kottur Assembly constituency*) என்பது இந்தியாவின் தமிழ்நாடு மாநிலத்தில் திருவாரூர் மாவட்டத்தின் முன்னாள் சட்டமன்றத் தொகுதியாகும். இது 1967 முதல் 1971 வரை செயல்பாட்டிலிருந்தது. தொகுதி மறுவறையில் நீக்கப்பட்ட சட்டமன்றத்தொகுதி இதுவாகும்.  

## சட்டமன்ற உறுப்பினர்கள்
| ஆ. கு. சுப்பையா | 1971 | இந்தியப் பொதுவுடைமைக் கட்சி |  |
| --- | --- | --- | --- |
| ஆ. கு. சுப்பையா | 1967 | இந்தியப் பொதுவுடைமைக் கட்சி | } |

## தேர்தல் முடிவுகள்
# ஆ. கு. சுப்பையா



**ஆ. கு. சுப்பையா** (*A. K. Subbiah*) என்பவர் இந்திய அரசியல்வாதியும் தமிழ்நாடு சட்டப்பேரவை முன்னாள் உறுப்பினரும் ஆவார். இவர் தற்போதைய திருவாரூர் மாவட்டம் மன்னார்குடியில் உள்ள சித்தமல்லி கிராமத்தினைச் சார்ந்தவர். இவர் இந்தியப் பொதுவுடைமைக் கட்சியினைச் சார்ந்தவர். சுப்பையா 1952, 1962, 1967, 1971 ஆண்டுகளில் நடைபெற்ற தமிழ்நாடு சட்டப்பேரவைத் தேர்தலில் போட்டியிட்டு சட்டமன்ற உறுப்பினராக இருந்துள்ளார். இதில் 1952, 1962ஆம் ஆண்டுகளில் திருத்துறைப்பூண்டி சட்டமன்றத் தொகுதியிலிருந்தும் 1967 மற்றும் 1971ஆம் ஆண்டுகளில் கோட்டூர் சட்டமன்றத் தொகுதியிலிருந்தும் தமிழகச் சட்டப்பேரவை உறுப்பினராகத் தேர்ந்தெடுக்கப்பட்டார். இவருடைய மகன் ஆ. கு. சு. விஜயன் ஆவார். விஜயன் திராவிட முன்னேற்றக் கழக விவசாய அணிச் செயலாளர் ஆவார். மேலும் விஜயன் இந்திய நாடாளுமன்ற உறுப்பினராக (நாகப்பட்டினம்) மூன்று முறை இருந்துள்ளார்.
# பெய்ஜிங் சிலம்பன்



**பெய்ஜிங் சிலம்பன்** (*ரோபோபிலசு பீகின்னென்சிசு*) என்பது **வெண்புருவ சீன சிலம்பன்**, **சீன மலை சிலம்பன்** அல்லது **சீன புதர் சிலம்பன்** என்றும் அழைக்கப்படுகிறது. இது *ரோபோபிலசு* பேரினத்தைச் சேர்ந்த பறவை சிற்றினமாகும்.  
}}  

- Del Hoyo, J.; Elliot, A. & Christie D. (editors). (2007). *Handbook of the Birds of the World*. Volume 12: Picathartes to Tits and Chickadees. Lynx Edicions.
- Magnus Gelang, Alice Cibois, Eric Pasquet, Urban Olsson, Per Alström, Per G. P. Ericson: *Phylogeny of babblers (Aves, Passeriformes): major lineages, family limits and classification*, Zoologica Scripta, 38, 3, May 2009, pp 225–236 Article
# தரிம் சிலம்பன்



**தரிம் சிலம்பன்** (*Tarim babbler*)(*ரோபோபிலசு அல்போசூப்பர்சிலியேரிசு*), **தரிம் மலை சிலம்பன்** என்றும் அழைக்கப்படுகிறது. இது *ரோபோபிலசு* பேரினத்தைச் சேர்ந்த ஒரு பறவை சிற்றினமாகும். இது இப்போது பேரோடோபில்களின் நெருங்கிய உறவினராகக் கருதப்படுகிறது. மேலும் வகைப்பாட்டியலில் இதனை *பரடாக்சோர்னிதிடே* குடும்பத்தில் வைக்கப்படுகிறது. முன்பு, இது சிசிடிகோலிடே, திமாலிடே, சைல்விடே குடும்பங்களில் வைக்கப்பட்டது. இது வடசீனா மற்றும் வட கொரியாவில் காணப்படுகிறது. முன்பு தென் கொரியாவில் காணப்பட்டது. இந்த சிற்றினம் முதன்முதலில் 1868-ல் இராபர்ட் சுவைகோவால் விவரிக்கப்பட்டது. இது சீனாவில் மட்டும் காணப்படும் அகணிய உயிரி.
# Module:Location map/data/Canada Ontario

return {  
name = 'ஒன்றாரியோ',  
top = 57.1,  
bottom = 41.3,  
= -95.5,  
= -74.0,  
image = 'Canada Ontario location map 2.svg',  
image1 = 'Canada Ontario relief location map.jpg',  
image2 = 'Canada Ontario location map.svg'  
}
# புக்கிட் திங்கி, பகாங்



**புக்கிட் திங்கி** (மலாய்: *Bukit Tinggi*; ஆங்கிலம்: *Bukit Tinggi*) என்பது மலேசியா, பகாங், பெந்தோங் மாவட்டத்தில் ஒரு மலைவாழ் இடமாகும். அத்துடன் இது ஒரு சிறிய நகரம். ஒரு சிறிய குடியிருப்புப் பகுதி.  

இந்த இடம் பிரெஞ்சு நாட்டுப் பாணியிலான குடியிருப்புகளைக் கொண்டது. 2,500 அடி (800 மீட்டர்) உயரத்தில் இருப்பதால் குளிச்சியான தட்பவெப்ப நிலை (22° - 26° செல்சியஸ்). கோல்மார் துரோபிக்கல் *(Colmar Tropicale)* என்று பெயர் வைத்து இருக்கிறார்கள்.  

## பொது

கோலாலம்பூர் மாநகரில் இருந்து 54 கி.மீ. தொலைவில், கோலாலம்பூர் – காராக் நெடுஞ்சாலையில் இந்த நகரம் அமைந்துள்ளது. கெந்திங் மலையில் இருந்து வரும் பயணிகளை ஈர்க்கும் வகையில் பிரபலமான மேல்நாட்டு வகையிலான சில உணவகங்கள் இங்கு உள்ளன.  

### கோல்மார் துரோபிக்கல்

கோல்மார் துரோபிக்கல் கிராமம், பிரெஞ்சு பாணியிலான சில செயல்பாடுகளைக் கொண்டுள்ளது. மேலும் இது ஒரு தனித்துவமான ஐரோப்பிய பாணியைக் கொண்டுள்ளது.  

சிறிய பிரெஞ்சு கட்டிடங்கள்; பிரெஞ்சு பாணியிலான வீடுகள்; பிரெஞ்சு பாணியிலான தங்கும் விடுதிகள் உள்ளன.  

இங்கு பிரெஞ்சு உணவகங்கள் *(French Cuisine),* ஒரு நீச்சல் குளம், சில கடைகள் மற்றும் பிற பொழுதுபோக்கு நடவடிக்கைகள் உள்ளன. விலங்குகள் இல்லம் *(Animal House),* சாகசப் பூங்கா *(Adventure Park),* குதிரைச் சவாரி வளாகம் *(Horse Riding Zone),* ஜப்பானிய பூங்கா *(Japanese Garden)* மற்றும் தாவரவியல் பூங்கா *(Botanical Garden)* போன்ற பகுதிகளுக்குச் செல்ல இலவசப் பேருந்து சேவை வழங்கப் படுகிறது.
# விடியல்‌ (சிற்றிதழ்)

**விடியல்‌** என்பது 1970 களில் வெளியான தமிழ்ச் சிற்றிதழ் ஆகும். முதலில் இது மாத இதழாக வெளிவந்து பின்னர் மாதமிருமுறை இதழாக வெளிவரத் துவங்கி, பின்னர் வார இதழாகவும் வெளியானது. இந்த இதழ் தமிழ்நாட்டின், சென்னையிலிருந்து வெளியானது. இதன் ஆசிரியர் கே. எம். வேணுகோபாலன் ஆவார்.
# இராமானுஜ கவிராயர்

**இராமானுஜ கவிராயர்** (ஆங்கிலம்: Ramanuja Kavirayar) (பிறப்பு: 1780, ராமநாதபுரம்; இறப்பு: 1853, சென்னை) ஒரு தமிழ் அறிஞரும் கவிஞரும் ஆவார். சென்னையில் வாழ்ந்து தமிழிலக்கிய உலகில் கோலோச்சிய இவர் பல சிறந்த தமிழ் அறிஞர்களை தனது மாணாக்கர்களாகக் கொண்டிருந்தார். தமிழறிஞர் ஜி.யு. போப்பை உருவாக்கிய ஆசிரியராக இவர் அறியப்படுகிறார்.  

இராமானுஜ கவிராயர் தமிழ் செவ்வியல் நூல்களை முதன்முறையாக அச்சில் கொண்டு வரும் பணிக்கு முன்னோடியாக இருந்தது மட்டுமல்லாது அவற்றில் சிலவற்றிற்கு விளக்கவுரையும் எழுதினார். ஒரு சிறந்த கவிஞராக விளங்கினாலும், மீனாட்சிசுந்தரம் பிள்ளையைப் போலவே, இவரது தமிழாசிரியப் பணியே அவரது சிறந்த தமிழ்த் தொண்டாகக் கருதப்படுகிறது. நன்னுாலுக்கு எழுதிய உரை, அபூர்வமான மேற்கோள்களுடன், பெரும் அறிஞர்களால், இன்று வரை பாராட்டப்படுகிறது. இவர் பல தமிழறிஞர்களை உருவாக்கிய பெருமைக்குரியவர். 1820-க்கும் 1853-க்கும் இடையிலான காலகட்டத்தில் மதராஸ் பட்டணத்தில் இருந்த பல ஐரோப்பிய தமிழ் அறிஞர்களுக்கு இவர் பயிற்சி அளிக்கும் குருவாக விளங்கினார். அந்நாளில் மொழி ஆசிரியர்களைக் குறிக்கும் சொல்லான "முன்ஷி" (அதாவது குரு) என்று அழைக்கப்படலானார்.
# ஜெலாய் ஆறு



**ஜெலாய் ஆறு**; (மலாய்: *Sungai Jelai*; ஆங்கிலம்: *Jelai River*) என்பது மலேசியாவின் பகாங் மாநிலத்தின் வழியாகப் பாயும் ஆறு ஆகும். 97 கி. மீ. நீளமுடைய இந்த ஆறு, பகாங் மாநிலத்தில் மிக முக்கியமான ஆறுகளில் ஒன்றாகக் கருதப்படுகிறது.  

இந்த ஜெலாய் ஆறு, கேமரன் மலையில் உற்பத்தியாகிறது. பின்னர் தெம்பிலிங் ஆற்றுடன் இணைகிறது. பின்னர் பகாங் ஆற்றுடன் கலந்து, தென்சீனக் கடலில் கலக்கிறது.  

ஜெலாய் ஆறு; தெம்பிலிங் ஆறு ஆகிய ஆறுகளின் மூலமாக உருவாகும் பகாங் ஆற்றின் வடிநிலப் பகுதியின் பரப்பளவு 29,300 சதுர கி.மீ ஆகும். இந்தப் பரப்பில் 27,000 சதுர கி.மீ. அளவிற்கு பகாங் மாநிலத்திலேயே அமைந்துள்ளது.  

## ஆற்றின் வழித்தடங்கள்

தித்திவாங்சா மலைத்தொடரின் *(Titiwangsa Mountains)* மேல் சரிவுகளில் உள்ள கேமரன் மலையில் இருந்து ஜெலாய் ஆறு *(Jelai River)*, தென்கிழக்கு திசையை நோக்கிப் பாய்கிறது. அதன் பின்னர் தெம்பிலிங் ஆற்றுடன் *(Tembeling River)* இணைவதற்கு முன்பாக கோலா லிப்பிஸ் வழியாகப் பாய்கிறது.  

தெம்பிலிங் ஆறு, பகாங் மற்றும் திராங்கானு மாநிலங்களின் எல்லையில் உள்ள உலு தெம்பிலிங்கில் தொடங்கி தென்கிழக்கு திசையில் நகர்ந்து கோலா தகான் வழியாகக் கடந்து செல்கிறது.  

பகாங் ஆறு, தெற்கு திசையில் கடந்து ஜெராண்டுட், கோலா குராவ், கெர்டாவ் *(Kerdau)* மற்றும் தெமர்லோ ஆகிய பகுதிகளைக் கடந்து செல்கிறது. மெங்காராக் *(Mengkarak)* எனும் இடத்தில், வடகிழக்கு நோக்கி திரும்பி செனோர் *(Chenor)* வழியாகப் பாய்ந்து பின்னர் லுபோக் பாக்கு *(Lubuk Paku)* கிராமத்தை அடைந்து, லெபார் என்ற இடத்தில் கிழக்குத் திசையை நோக்கி திரும்புகிறது.  

### லிப்பிஸ் ஆறு

ஜெலாய் ஆற்றின் கிளை ஆறான லிப்பிஸ் ஆறு; பகாங் மற்றும் பேராக் மாநிலங்களின் எல்லையில் உள்ள ரவுப் மாவட்டத்தின் உலு சுங்கை *(Ulu Sungai)* எனும் இடத்தில் உற்பத்தியாகிறது.  

ஜெலாய் ஆறு முடிவு அடையும் இடத்தில் கோலா லிப்பிஸ் எனும் இடத்தில் தன் பயணத்தை நிறைவு செய்கிறது.  

### நகரங்கள் மற்றும் பாலங்கள்

ஜெலாய் ஆறு மற்றும் தெம்பிலிங் ஆறு ஆகிய ஆறுகள் சங்கமிக்கும் இடத்தில் இருந்து 15 கி.மீ. தொலைவில் ஜெராண்டுட் நகரம் அமைந்துள்ளது. தெமர்லோ நகரம், செமந்தான் ஆறும்; பகாங் ஆறும் சங்கமிக்கும் இடத்திற்கு அருகில் உள்ளது.
# சோபிதா பார்த்தசாரதி


**சோபிதா பார்த்தசாரதி** (*Shobita Parthasarathy*) ஒரு அமெரிக்க கல்வியாளரும், எழுத்தாளரும், மிச்சிகன் பல்கலைக்கழகத்தில் செரால்ட் ஆர். ஃபோர்டு பொதுக் கொள்கை பள்ளியை அடிப்படையாகக் கொண்ட அறிவியல் மற்றும் தொழில்நுட்ப ஆய்வுத் துறையில் பங்களிப்பவரும் ஆவார். இவர் அறிவியல், தொழில்நுட்பம் மற்றும் பொதுக் கொள்கைத் திட்டத்தின் இயக்குநராக உள்ளார். இது அறிவியல், தொழில்நுட்பம், கொள்கை மற்றும் சமூகத்தின் குறுக்குவெட்டில் உள்ள கேள்விகளுடன் தொடர்புடைய ஆராய்ச்சி, கல்வி மற்றும் கொள்கை ஈடுபாடு மையமாகும். இவர் தனது பணிக்காக பல முக்கிய விருதுகளையும் மானியங்களையும் பெற்றுள்ளார். மேலும், அமெரிக்க காங்கிரசின் சாட்சியம் உட்பட உலகெங்கிலும் உள்ள குடிமை சமூகக் குழுக்கள், சர்வதேச நிறுவனங்கள் மற்றும் அரசாங்கங்களுக்கு தொழில்நுட்பம், சமபங்கு மற்றும் கொள்கை பற்றிய நிபுணத்துவ ஆலோசனைகளையும் வழங்கியுள்ளார்.
# ரைபிதுரிடே



**ரைபிதுரிடே** (*Rhipiduridae*) என்பது ஆத்திரேலியா, தென்கிழக்காசியா மற்றும் இந்தியத் துணைக்கண்டத்தின் சிறிய பூச்சிகளை உண்ணும் பறவை குடும்பம் ஆகும். இதில் விசிறிவால் மற்றும் பட்டுவால் பறவைகள் அடங்கும்.  

## வகைப்பாட்டியல்
இந்தக் குடும்பத்தின் கீழ் நான்கு பேரினங்கள் வகைப்படுத்தப்பட்டுள்ளன:  

- துணைக் குடும்பம் ரைப்பிடுரினே
  - ரைபிதுரா - விசிறிவால் (சுமார் 40 சிற்றினங்கள்)
- துணைக் குடும்பம் லாம்ப்ரோலினே
  - கீட்டோரைங்கசு - கரிச்சான் விசிறிவால்
  - யூட்ரிகோமியாசு - வானீல ஈபிடிப்பான்
  - லாம்ப்ரோலியா - பட்டுவால் (2 சிற்றினங்கள்)
# சோபிதா துலிபாலா



**சோபிதா துலிபாலா** (*Sobhita Dhulipala*; பிறப்பு 31 மே 1992) ஓர் இந்திய நடிகையும், வடிவழகியும் ஆவார். இவர் முதன்மையாக இந்தி, மலையாளம் மற்றும் தெலுங்குத் திரைப்படங்களில் பணியாற்றுகிறார். இவர் ஃபெமினா மிஸ் இந்தியா 2013 போட்டியில் "ஃபெமினா மிஸ் இந்தியா எர்த் 2013" பட்டத்தை வென்றார். மேலும், மிஸ் எர்த் 2013-இல் இந்தியாவைப் பிரதிநிதித்துவப்படுத்தினார்.  

அனுராக் காஷ்யப்பின் *ராமன் ராகவ் 2.0* (2016) என்ற அதிரடித் திரைப்படத்தில் துலிபாலா அறிமுகமானார். மேலும் இவர் தெலுங்கு உளவுத் திரைப்படமான *குட்டாச்சாரி* (2018) மற்றும் அமேசான் பிரைம் வீடியோவின் நாடகத் தொடரான *மேட் இன் ஹெவன்* (2019) ஆகியவற்றிலும் நடித்தார்.  

## ஆரம்ப வாழ்க்கையும் கல்வியும்

சோபிதா துலிபாலா 31 மே 1992 அன்று ஆந்திரப் பிரதேசத்தின் தெனாலி நகரத்தில் ஒரு தெலுங்கு பிராமணக் குடும்பத்தில் பிறந்தார். பின்னர் விசாகப்பட்டினத்தில் வளர்ந்தார். இவர் திரைப்படத் தொழிலைத் தொடர மும்பைக்குச் சென்றார். மேலும் மும்பை பல்கலைக்கழகத்தில் உள்ள எச்.ஆர். வணிகம் மற்றும் பொருளாதாரக் கல்லூரியில் தனது படிப்பைத் தொடர்ந்தார். இவர் பரதநாட்டியம் மற்றும் குச்சிப்புடியில் பயிற்சி பெற்ற பாரம்பரிய நடனக் கலைஞரும் ஆவார்.
# கோவில்பாளையம் சட்டமன்றத் தொகுதி



**கோவில்பாளையம் சட்டமன்றத் தொகுதி** (*Kovilpalayam Assembly constituency*) என்பது இந்தியாவின் தமிழ் நாடு, கோயம்புத்தூர் மாவட்டத்தில் உள்ள முன்னாள் சட்டமன்றத் தொகுதியாகும். இது 1957 முதல் 1962 வரை செயல்பாட்டில் இருந்தது.  

## சட்டப் பேரவை உறுப்பினர்கள்

### சென்னை மாநிலம்
| 1957 | சி. சுப்பிரமணியம் | இந்திய தேசிய காங்கிரசு |
| --- | --- | --- |
| 1962 | எம். பி. முத்துகருப்பண்ணசாமி கவுண்டர் | இந்திய தேசிய காங்கிரசு |

## தேர்தல் முடிவுகள்

### 1962

### 1957
# சோபிதா

**சோபிதா (Shobhita) (ஆட்சி** 982–986 பொ.ச.) நாதுல்லாவின் சகமனா வம்சத்தைச் சேர்ந்த ஒரு இந்திய மன்னராவார். இவர் நாதுல்லாவை (இன்றைய இராஜஸ்தானில் உள்ள நாதோல்) சுற்றியுள்ள பகுதியை ஆட்சி செய்தார். மேலும் சந்திரவதியின் பரமாரார்களுக்கு எதிராக இராணுவ வெற்றிகளைப் பெற்றார்.  

## ஆட்சி
சோபிதா நாதுல்லாவின் ஆட்சியாளர் இலட்சுமணனின் மகனாவார். இவர் சோகிதா அல்லது சோகியா என்றும் அழைக்கப்படுகிறார்.  

சுந்தா மலைக் கல்வெட்டின் படி, சோபிதா அர்புடாவை ( அபு மலையை ) ஆண்ட மன்னனின் மகிமையை "அகற்றினார்" அன அறியப்படுகிறது. வரலாற்றாசிரியர் ஆர்.பி. சிங், இந்த அர்புடா ஆட்சியாளர் அநேகமாக அபுவின் பரமாரா கிளையின் ஆட்சியாளரான ஆரண்யராஜாவாக இருக்கலாம் என்று கருதுகிறார். சோலாங்கிய மன்னன் மூலராஜாவால் தாக்கப்பட்டு தோற்கடிக்கப்பட்ட தரணிவராகன் என்ற மற்றொரு பரமார ஆட்சியாளருடன்வரலாற்றாசிரியர் தசரத சர்மா இவரை அடையாளம் காட்டுகிறார். சோபிதா இந்த மோதலில் மூலராஜாவின் பக்கம் நின்றதாக சர்மா கருதுகிறார்.  

சோபிதாவின் வழித்தோன்றலான ரத்னபாலனின் சேவாரி கல்வெட்டில் தார் நகரின் ஆட்சியாளர் என்று விவரிக்கப்படுகிறார். மால்வாவின் ஏகாதிபத்திய பரமார வம்சத்தின் தலைநகராக தார் இருந்தது. வரலாற்றாசிரியர் டி.சி. கங்குலி, "தாரா" என்பது 12 ஆம் நூற்றாண்டின் மேவார் பகுதியில் உள்ள ஒரு நகரமாக இருந்த "தாரா" என்பதற்கான தவறு என்று ஊகித்தார். இருப்பினும், தசரத சர்மாவின் கூற்றுப்படி, சோபிதா மால்வாவின் பரமாரர்களை எதிர்த்துப் போரிட்டு, அவர்களின் தலைநகரான தாராவை ஆக்கிரமித்தார். சோபிதாவின் வாரிசான பாலிராஜா, பரமாரா மன்னன் முன்ஜாவின் படையைத் தோற்கடித்ததாகக் கூறப்படுவதை ஆர். பி. சிங் குறிப்பிடுகிறார். சோபிதா சிறிது காலத்திற்கு தார் நகரைக் கைப்பற்றியிருக்கலாம் என்று சிங் கருதுகிறார். அதே சமயம் மேலைச் சாளுக்கியர்களுக்கு எதிரான தெற்குப் போர்களில் முஞ்சா மும்முரமாக இருந்தார்.  

சோபிதாவுக்குப் பிறகு இவரது மகன் பாலிராஜா பதவியேற்றார். அபு மலையின் கல்வெட்டு பலிராஜாவை சோபிதாவின் முன்னோடி என்று தவறாகக் குறிப்பிடுகிறது: இது குடும்பத்தின் மற்ற கல்வெட்டுகளால் நேரடியாக முரண்படுகிறது.
# பாலிராஜா


**பாலி-ராஜா** (*Baliraja*) (ஆட்சி சுமார் 986-990 பொ.ச.) நாதுல்லாவின் சகமனா வம்சத்தைச் சேர்ந்த ஒரு இந்திய மன்னராவார். இவர் நாதுல்லாவை (இன்றைய இராஜஸ்தானில் உள்ள நாதோல்) சுற்றியுள்ள பகுதியை ஆட்சி செய்தார். இவர் பரமார மன்னன் முன்ஜாவுடன் மோதலில் ஈடுபட்டார். இரு தரப்பினரும் வெற்றி பெற்றனர்.  

## ஆட்சி
பாலிராஜா அவரது முன்னோடி சோபிதாவின் மகனாவார்.  

தந்தையின் ஆட்சிக் காலத்தில் தொடங்கிய சகமான- பரமாரர் மோதல் இவரது ஆட்சியிலும் தொடர்ந்தது. இவரது வழித்தோன்றலின் சுந்தா மலைக் கல்வெட்டின் படி, இவர் பரமார மன்னன் முன்ஜாவை தோற்கடித்தார். மறுபுறம், பரமார அரசவைக் கவிஞர் பரிமளா இந்தப் போரில் முஞ்சா வெற்றி பெற்றதாகக் கூறுகிறார். பரிமளாவின் கூற்றுப்படி, முஞ்சா கூர்ஜர ஆட்சியாளரையும் தோற்கடித்தார். அவர் மாருவின் ஆட்சியாளரிடம் தஞ்சம் அடைய வேண்டியிருந்தது. இங்கே, கூர்ஜர ஆட்சியாளர் சோலாங்கிய மன்னன் மூலராஜாவுடன் அடையாளம் காணலாம். மாருவின் ( மார்வார் பிரதேசம் ) ஆட்சியாளரின் அடையாளம் உறுதியாகத் தெரியவில்லை. ஆனால் அவர் அநேகமாக பாலிராஜாவாக இருக்கலாம்.  

பாலிராஜா வாரிசு இல்லாமல் இறந்துவிட்டதாகத் தெரிகிறது. இவருக்குப் பிறகு இவரது தந்தைவழி மாமா விக்ரகபாலன் ஆட்சிக்கு வந்தார்.
# விக்ரகபாலன் (சகமான வம்சம்)


**விக்ரக-பாலன்** ( *Vigrahapala* ) (ஆட்சி சுமார் 990-994 பொ.ச.) நாதுல்லாவின் சகமனா வம்சத்தைச் சேர்ந்த ஒரு இந்திய மன்னராவார். இவர் நாதுல்லாவை (இன்றைய இராஜஸ்தானில் உள்ள நாதோல்) சுற்றியுள்ள பகுதியை ஆட்சி செய்தார்.  

## ஆட்சி
விக்ரகபாலன் சகமான மன்னன் இலட்சுமணனின் மகனாவார். இவரது சகோதரர் சோபிதாவும் அவரது மருமகன் பாலிராஜா ஆகியோர் இலட்சுமணனுக்குப் பிறகு பதவியேற்றனர். பாலிராஜா வாரிசு இல்லாமல் இறந்திருக்கலாம். இதன் காரணமாக விக்ரகபாலன் புதிய மன்னரானார்.  

விக்ரகபாலனின் குறுகிய ஆட்சிக்காலம் குறிப்பிடத்தக்க நிகழ்வுகள் எதுவுமின்றி கடந்துவிட்டது. சுந்தா மலைக் கல்வெட்டு சகமான அரசர்களின் பட்டியலில் இவரது பெயரைத் தவிர்க்கிறது. இருப்பினும், சகஜபாலனின் மண்டோர் கல்வெட்டு, கீர்த்திபாலனின் நாதோல் கல்வெட்டு மற்றும் அல்கனதேவனின் நாதோல் கல்வெட்டு உள்ளிட்ட பிற கல்வெட்டுகளால் இவர் ஆட்சியாளராக சான்றளிக்கப்பட்டார்.  

இவருக்குப் பின் இவரது மகன் மகிந்து ஆட்சிக்கு வந்தார் .
# லிங்கி ஆறு



**லிங்கி ஆறு**; (மலாய்: *Sungai Linggi*; ஆங்கிலம்: *Linggi River*) என்பது மலேசியாவின் தித்திவாங்சா மலைத்தொடரில் *(Titiwangsa Range)* உற்பத்தியாகி நெகிரி செம்பிலான் மாநிலத்தின் வழியாகப் பாய்ந்து மலாக்கா நீரிணையில் கலக்கும் ஆறு ஆகும்.  

83 கி. மீ. நீளமுடைய இந்த ஆறு, நெகிரி செம்பிலான்; மலாக்கா மாநிலங்களில் உள்ள ஆறுகளில் மிக முக்கியமான ஆறாகக் கருதப் படுகிறது. நெகிரி செம்பிலான்; மலாக்கா மாநிலங்களுக்கு எல்லையாகவும் அமைகிறது.  

## பொது

இந்த ஆறு தித்திவாங்சா மலைத்தொடரின் அடிவாரத்தில் உள்ள கம்போங் ஜெர்லாங் *(Kampung Jerlang),* பந்தாய் *(Pantai)* எனும் இடத்தில் உருவாகிறது. அங்கு இருந்து சிரம்பான் மாவட்டத்தில் சுற்றியுள்ள ஆற்றுப் படுகைப் பகுதிகளில் முதலில் பாய்கிறது.  

பின்னர் அதே சிரம்பான் மாவட்டத்தில் உள்ள அம்பாங்கான் *(Ampangan),* சிரம்பான், ராசா *(Rasah),* மம்பாவ் *(Mambau),* ரந்தாவ் ஆகிய நகரங்கள் வழியாகவும்; போர்ட்டிக்சன் மாவட்டத்தில் உள்ள லிங்கி நகரம் வழியாகவும் பாய்ந்து; மலாக்கா மாநிலத்தின் அலோர் காஜா மாவட்டத்தில் உள்ள கோலா லிங்கி துறைமுகத்தில் முடிவடைகிறது.  

## வரலாறு

16-ஆம் நூற்றாண்டின் தொடக்கக் காலத்தில், இந்த லிங்கி ஆறு, மலாக்கா மற்றும் சுங்கை ஊஜோங் ஆட்சிப் பகுதிகளின் முக்கிய வணிகப் பாதையாக இருந்துள்ளது. 18-ஆம் நூற்றாண்டில், ஈய வர்த்தகம், இந்த ஆற்றின் வழியாகத்தான் நடைபெற்று உள்ளது.  

சுங்கை ஊஜோங் என்பது நெகிரி செம்பிலான் மாநிலத்தில் நீண்ட வரலாற்றைக் கொண்டது. நெடும் காலமாக, சுங்கை ஊஜோங், நெகிரி செம்பிலான் மாநிலத்தில், ஒரு மாநிலமாகவே கருதப்பட்டு வந்தது.  

முன்னூறு ஆண்டுகளுக்கு முன்னால், அது ஒரு தனி அரசாங்கமாகவும் இயங்கி வந்தது. சுங்கை ஊஜோங் மிகப் பழமையான வரலாற்றுப் பின்னணியைக் கொண்டது.
# பெலாங் விசிறிவால்



**பெலாங் விசிறிவால்** (*Peleng fantail*)(*ரைபிதுரா கெபிபையே*) என்பது இந்தோனேசியாவில் உள்ள பெலாங் தீவின் மலைப் பகுதிகளில் காணப்படும் விசிறிவால் பறவை சிற்றினம் ஆகும். இது இப்பகுதியில் காணப்படும் அகணிய உயிரி. இதன் கருமார்பகப் பகுதிக்குக் கீழே உள்ள கறுப்பு கோடுகள், பிரகாசமான வெண்தொண்டை மற்றும் தனித்துவமான கலவி ஒலி, இவற்றை மற்ற வகை விசிறிவால்களிலிருந்து வேறுபடுத்தி அறிய உதவுகிறது. இது 2020-ல் 9 புதிய சிற்றினங்கள் மற்றும் வாலேசியாவில் உள்ள தீவுகளில் காணப்படும் பறவைகளின் துணையினங்களுடன் விவரிக்கப்பட்டது. இவை அனைத்தும் 2009 மற்றும் 2013ஆம் ஆண்டுகளில் ஆய்வுகளில் கண்டுபிடிக்கப்பட்டன. காடழிப்பு மற்றும் காலநிலை மாற்றத்தால் தூண்டப்படும் காட்டுத்தீ ஆகியவற்றால் இதன் வாழ்வு அச்சுறுத்தப்படுகிறது.
# கோவிலாங்குளம் முக்குடையார் சமணக் கோவில், அம்பலப்பசுவாமி கோவிலாக மாற்றம்

கோவிலாங்குளம் முக்குடையார் சமணக் கோவில், அம்பலப்பசுவாமி கோவிலாக மாற்றம் கண்ட தலம் தமிழ்நாட்டின் விருதுநகர் மாவட்டம், அருப்புக்கோட்டை வட்டத்தில் உள்ள கோவிலாங்குளம் கிராமத்தில் அமைந்துள்ளது.. சிதைவுற்ற முக்குடையார், சமணக் கோவிலின் எச்சங்களான, மூன்று சமணச் சிற்பங்கள் இந்து சமயக் கடவுள்களாக மாற்றம் கண்டுள்ளன.  
## அமைவிடம்
அம்பலப்பசுவாமி கோவில் தமிழ்நாட்டின் விருதுநகர் மாவட்டம், அருப்புக்கோட்டை வட்டம், கோவிலாங்குளம் கிராமத்தில் அமைந்துள்ளது. இவ்வூர் அருப்புக்கோட்டையிலிருந்து 11.1 கி.மீ. தொலைவிலும், காரியப்பட்டியிலிருந்து 15.2 கி.மீ. தொலைவிலும், பள்ளிமடத்திலிருந்து 17.4 கி.மீ. தொலைவிலும், மாவட்டத் தலைநகரான விருதுநகரிலிருந்து 24.6 கி.மீ. தொலைவிலும், குறண்டியிலிருந்து 28.2 கி.மீ. தொலைவிலும், அமைந்துள்ளது. இவ்வூரின் அஞ்சல் குறியீட்டு எண் 626 107 ஆகும்.  

## முக்குடையார் கோவில்
முக்குடையார் கோவில் என்று அழைக்கப்பட்ட இந்தச் சமணக் கோவிலில் எஞ்சியிருப்பது சிதிலமடைந்த ஓர் அடித்தளமும், அதன் மீது அர்த்தபரியங்காசனத்தில் அமர்ந்துள்ள மூன்று சமணச் சிற்பங்களும், இவற்றைச் சுற்றிலும் உள்ள நான்கு துாண்களும் மட்டுமே. மிஞ்சியுள்ள மூன்று சிற்பங்களுள், நடுவில் இடம்பெற்றுள்ள சிற்பம், சுருள் முடி கொண்டுள்ளது. சுருள் முடி மகாவீரருக்கு உரியது என்று ஓய்வுபெற்ற தொல்லியல்துறை அதிகாரியான சி.சாந்தலிங்கம் கூறியுள்ளார்.  
## பக்தி இயக்கமும் சமண சமயமும்
பக்தி இயக்கத்தால் கி.பி. ஏழாம் நூற்றாண்டில் சமண சமயம் பெரும் பின்னடைவைச் சந்தித்தது. அச்சனந்தி முனிவரின் சீரிய முயற்சியால் கி.பி. ஒன்பது மற்றும் பத்தாம் நூற்றாண்டுகளில் சமணம் மீண்டும் தழைத்தோங்கியது. இக்காலத்தில் கோவிலாங்குளத்தில் இக்கோவில் கட்டப்பட்டது. பாண்டியநாட்டில் கி.பி. 12 ஆம் நூற்றாண்டு வரை சமணம் செழித்திருந்தது. இக்காலத்தில் பல சமணக் கோவில்கள் கட்டப்பட்டன.
# லொள்ளு சபா மாறன்


**லொள்ளு சபா மாறன்** (Lollu Sabha Maaran) சனவரி 3 1978 என்ற மேடைப் பெயரால் அறியப்படும் **இளஞ்சேரன்** இந்திய திரைப்பட நடிகரும் பாடலாசிரியரும் ஆவார். ஜெயா தொலைக்காட்சியில் ஒளிபரப்பான காமெடி பஜார் என்ற நிகழ்ச்சியில் நடிக்கத் தொடங்கியபோது பிரபலமானவர் என்பதால் **காமெடி பஜார் மாறன்** என்றும் அழைக்கப்படுவார்.  

## தொழில்
முன்னதாக தொலைக்காட்சி நிகழ்ச்சிகளுக்கான கலை இயக்குநராக தனது வாழ்க்கையைத் தொடங்கினார். அதன் பிறகு, காமெடி பஜார் மற்றும் லொள்ளு சபா ஆகிய தொலைக்காட்சி நிகழ்ச்சிகளில் பணியாற்றும் வாய்ப்பும், ஸ்டுடென்ட் நம்பர் 1 திரைப்படத்தில் துணை வேடத்தில் நடிக்கும் வாய்ப்பும் கிடைத்தது.  

## சர்ச்சை
மே 2021 இல், நடிகர் மணிமாறன் கொரோனா வைரசு தொற்று காரணமாக இறந்ததாக சில அச்சு மற்றும் ஊடகங்கள் இவரின் புகைப்படத்தை வெளியிட்டு செய்தி வெளியிட்டன. அப்போது மாறன், தான் நலமாக இருப்பதாகவும், கொரோனா வைரசு குறித்து அனைவரும் விழிப்புடன் இருக்க வேண்டும் என்றும் காணொளி மூலம் விளக்கினார்.  

## திரைப்படவியல்
### நடிகராக
#### திரைப்படங்கள்
| 2003 | *ஸ்டூடண்ட் நம்பர் 1* | சத்யாவின் தோழன் |
| --- | --- | --- |
| *மிலிட்டரி* |  |  |
| 2005 | *நீயே நிஜம்* | சந்துருவின் நண்பன் சக்திவேலாக |
| 2006 | *பச்சக் குதிர* | பச்சை முத்துவின் நண்பனாக |
| *சக்க போடு போடு ராஜா* | திரைப்பட குழுவினராக |  |
| 2019 | *தில்லுக்கு துட்டு 2* | "மைக்" மாறன் |
| *ஏ1* | முருகன் |  |
| 2020 | *பிஸ்கோத்* | அவசர ஊர்தி ஓட்டுநர் |
| 2021 | *பாரிஸ் ஜெயராஜ்* | வெங்கட்டின் மாமா |
| *டிக்கிலோனா* | குமார் |  |
| *சபாபதி* | திருடன் |  |
| *காடி உள்ள பாடி* | மருத்துவமனைக்கு வழி சொல்லும் குடிகாரனாக |  |
| 2022 | *நாய் சேகர்* | மாலி |
| *காத்துவாக்குல ரெண்டு காதல்* | மாறன் |  |
| *பெஸ்டி* | மதன் |  |
| *குலு குலு* | குடிகாரனாக |  |
| *நாய் சேகர் ரிட்டர்ன்ஸ்* | ராக்கோழியின் நண்பனாக |  |
| 2023 | *கன்னித்தீவு* |  |
| *ஜே பேபி* | வெளியாக தயாராக உள்ளது |  |
| *மெடிக்கல் மிராக்கல்* | படப்பிடிப்பு | } |

#### தொலைக்காட்சி நிகழ்ச்சிகள்
| 2003-2008 | *காமெடி பஜார்* | ஜெயா தொலைக்காட்சி |  |  |
| --- | --- | --- | --- | --- |
| 2005-2008 | *லொள்ளு சபா* | விஜய் தொலைக்காட்சி |  |  |
| 2006 | *கஸ்தூரி* | சன் தொலைக்காட்சி |  |  |
| 2008 | *தீபாவளி தீபாவளி* | தொகுப்பாளர் | வசந்த் தொலைக்காட்சி |  |
| 2009 | *காமெடிபுரம்* | நீதிபதி | சிம்பொனி ரெக்கார்டிங்ஸ் |  |
| 2010 | *மாமா மாப்ளே* | நிலாநந்தா சாமி | சன் தொலைக்காட்சி |  |
| 2012 | *அது இது எது* | விருந்தினர் | விஜய் தொலைக்காட்சி | } |

### பாடலாசிரியராக
| 2017 | "மண்ணெண்ண வேப்பெண்ண" | *எனக்கு வாய்த்த அடிமைகள்* | சந்தோஷ் தயாநிதி | } |
| --- | --- | --- | --- | --- |
# ராசா



**ராசா** (ஆங்கிலம்: *Rasah*; மலாய் மொழி: *Rasah*) என்பது மலேசியா, நெகிரி செம்பிலான் மாநிலத்தின், சிரம்பான் மாவட்டத்தில் அமைந்து உள்ள ஒரு முக்கிம் சார்ந்த நகரம் ஆகும். சிரம்பான் நகர மையத்தில் இருந்து 3 கி.மீ. தொலைவில் அமைந்துள்ளது.  

கோலாலம்பூர் பெருநகரில் இருந்து தெற்கே 54 கி.மீ. தொலைவிலும்; மலாக்கா நகரில் இருந்து 86 கி.மீ. தொலைவிலும்; ஜொகூர் பாரு நகரில் இருந்து 270 கி.மீ. தொலைவிலும் உள்ளது.  

### சிரம்பான் மாவட்டத்தில் உள்ள முக்கிம்கள்
சிரம்பான் மாவட்டத்தில் மாவட்டத்தில் 8 முக்கிம்கள் உள்ளன. அவற்றுள் ராசாவும் ஒரு முக்கிம் ஆகும்.  

1. அம்பாங்கான் *(Ampangan)*
1. லாபு *(Labu)*
1. லெங்கெங் *(Lenggeng)*
1. பந்தாய் *(Pantai)*
1. ராசா *(Rasah)*
1. ரந்தாவ் *(Rantau)*
1. சிரம்பான் நகரம் *(Seremban City)*
1. செத்துல் *(Setul)*

## பொது

18-ஆம் நூற்றாண்டில் ராசா கிராமப்புறப் பகுதி, ஈயச் சுரங்கங்கள் நிறைந்த பகுதியாக இருந்தது. அதற்கு முன்னர், ஒரு பாரம்பரியக் கிராமமாகவும் இருந்தது. முன்பு காலத்தில் அங்கு ஒரு வர்த்தகப் பயணிகள் பாதையும் இருந்தது.  

லிங்கி ஆறு வழியாக சுங்கை ஊஜோங் முக்கிம் பகுதியைக் கோலா லிங்கியுடன் இணைத்த அந்த ஈய வர்த்தகப் பாதைக்கு ராசா முக்கிம் ஒரு முக்கியமான நிறுத்தமாகவும் இருந்தது.  

## மக்கள் தொகை
ராசாவில் 44.5% சீனர்கள்; 29.4% மலாய்க்காரர்கள்; 21.4% இந்தியர்கள்; 0.4% மற்றவர்கள் உள்ளனர்.  

| ராசா முக்கிம்: இனக்குழுக்கள் (2010-ஆம் ஆண்டு மக்கள் தொகை கணக்கெடுப்பு) |  |  |
| --- | --- | --- |
| சீனர்கள் | 39,558 | 44.5% |
| மலாய்க்காரர்கள் | 26,149 | 29.4% |
| இந்தியர்கள் | 19,048 | 21.4% |
| மற்றவர்கள் | 393 | 0.4% |
| குடிமக்கள் அல்லாதவர் | 3,783 | 4.3% |

## மேற்கோள்
# மாமன்னன்


**மாமன்னன்** (*Maamannan*) என்பது மாரி செல்வராசின் எழுத்து, இயக்கத்தில், உதயநிதி ஸ்டாலின் தயாரிப்பில் வெளிவந்த இந்தியத் தமிழ் அரசியல் பரபரப்பூட்டும் திரைப்படம் ஆகும். இப்படத்தில் வடிவேலு, உதயநிதி ஸ்டாலின், பகத் பாசில் மற்றும் கீர்த்தி சுரேஷ் ஆகியோர் நடித்திருந்தனர். முதன்மை படப்பிடிப்பு 2022 மார்ச்சில் தொடங்கியது.  

## நடிகர்கள்
- வடிவேலு
- உதயநிதி ஸ்டாலின்
- பகத் பாசில்
- கீர்த்தி சுரேஷ்

## இசை
ஏ. ஆர். ரகுமான் முதன்முதலில் மாரி செல்வராஜ் இயக்கும் இப்படத்துக்கு இசையமைத்துள்ளார்.
# பெரிய தாரா



**பெரிய தாரா** (*Common shelduck*)(*தடோர்னா தடோர்னா*) என்பது அன்செரிபார்மஸ் வரிசையில் *டரோர்னா* பேரினத்தைச் சேர்ந்த நீர்ப்பறவை சிற்றினமாகும். இது யூரோ-சைபீரியன் பகுதியான பலேர்க்டிக்கில் பரவலாகவும் பொதுவானதாகவும் காணப்படுகின்றது. முக்கியமாக இது மிதமான மற்றும் குளிர்காலத்தில் மிதவெப்பமண்டல பகுதியில் இனப்பெருக்கம் செய்கிறது. குளிர்காலத்தில், இது மக்ரிபிலும் காணப்படுகிறது.  

*பால்கேனாசு பிலியோகேனிகா* (*Balcanas pliocaenica*) என விவரிக்கப்பட்ட தோர்கோவா (பல்காரியா) புதைபடிவ எலும்புகள் உண்மையில் இந்த சிற்றினத்தைச் சேர்ந்ததாக இருக்கலாம். பெரும்பாலும், இவை *தடோர்னாவின்* அழிந்துபோன சிற்றினங்கள் (ஒரு தனித்துவமான பேரினமாக இல்லாவிட்டால்) இவற்றின் ஆரம்பக்கால பிளியோசீன் வயது காரணமாக. தற்போதைய சிற்றினங்கள் (2-3 மில்லியன் ஆண்டுகளுக்குப் பிறகு (பிற்கால பிளியோசீன்/ஆரம்பக்கால ப்ளீஸ்டோசீன்) புதைபடிவ பதிவிலிருந்து சந்தேகத்திற்கு இடமின்றி சான்றளிக்கப்படவில்லை  

## வகைபிரித்தல்
பெரிய தாரா 1758ஆம் ஆண்டில் சுவீடன் ஆர்வலர் கார்ல் லின்னேயசின் சிசுடமா நேச்சரேவின் 10வது பதிப்பில் *அனாசு தடோர்னா* என்ற இருசொற் பெயரில் பெயரிடப்பட்டது. லின்னேயஸ் தனது விளக்கத்தை "தி ஷெல்ட்ரேக் அல்லது பர்ரோ-டக்" அடிப்படையில் 1731-ல் இங்கிலாந்து இயற்கையியலாளர் எலியாசர் ஆல்பின் விவரித்து விளக்கினார். குறிப்பிட்ட அடைமொழியானது இந்த சிற்றினத்திற்கான பிரஞ்சு வார்த்தையான *தடோர்ன் (Tadorne*) என்பதிலிருந்து வந்தது. இந்தப் பெயர் 1555-ல் பிரெஞ்சு இயற்கை ஆர்வலர் பையெர் பெலோன் என்பவரால் பயன்படுத்தப்பட்டது. இது முதலில் *செல்டிக்* வேர்ச்சொல்லிலிருந்து பெறப்பட்டதாக இருக்கலாம். அதாவது "பையிடு வாட்டர்பவுள்" சொல் அடிப்படையில் ஆங்கிலத்தில் "ஷெல்டக்" என்பதைக் குறிக்கின்றது. பொதுவான தாரா இப்போது 1822-ல் ஜெர்மன் விலங்கியல் நிபுணர் பிரெட்ரிக் போயினால் அறிமுகப்படுத்தப்பட்டு *தடோர்னா* பேரினத்தில் வைக்கப்பட்டுள்ளது. இது ஒற்றைச் சிற்றினப் பேரினமாகும், துணையினம் எதுவும் அங்கீகரிக்கப்படவில்லை.  
}}
# குன்னத்தூர் சட்டமன்றத் தொகுதி (தமிழ்நாடு)



**குன்னத்தூர் சட்டமன்றத் தொகுதி** (*Kunnathur, Tamil Nadu Assembly constituency*) என்பது, இந்தியா, தமிழ்நாடு, காஞ்சிபுரம் மாவட்டத்தில் செயல்பாட்டிலிருந்து நீக்கப்பட்ட சட்டமன்றத் தொகுதி ஆகும். இது 1962 முதல் 1971 வரை செயல்பாட்டிலிருந்தது.  

## சட்டமன்ற உறுப்பினர்கள்
| இரண்டாவது | 1957 | பி. அப்பாவு | இந்திய தேசிய காங்கிரசு |  |
| --- | --- | --- | --- | --- |
| மூன்றாவது | 1962 | பி. அப்பாவு | இந்திய தேசிய காங்கிரசு |  |
| ---- | நான்காவது | 1967 | மு. கோபால் | திராவிட முன்னேற்றக் கழகம் |
| ஐந்தாவது | 1971 | மு. கோபால் | திராவிட முன்னேற்றக் கழகம் |  |

## தேர்தல் முடிவுகள்

## 1962

## 1967

## 1971
# ஜே பேபி


***ஜே பேபி*** (*J Baby* ) என்பது சுரேஷ் மாரி இயக்கத்தில் 2024 இல் தமிழில் வெளிவந்த திரைப்படமாகும். இப்படத்தில் ஊர்வசி, அட்டகத்தி தினேஷ், லொள்ளு சபா மாறன் ஆகியோர் நடித்திருந்தனர்.  

## நடிகர்கள்
- ஊர்வசி - ஜே பேபி
- அட்டகத்தி தினேஷ்
- லொள்ளு சபா மாறன்
- கவிதா பாரதி
- ஏழுமலை
- ஜெய மூர்த்தி
- சேகர் நாராயணன்
- இஸ்மத் பானு
- சபிதா ராய்
- மாயாஸ்ரி அருண்
- தக்சா

## இசை
படத்திற்கு டோனி பிரிட்டோ இசையமைத்துள்ளார்.  

## வரவேற்பு
தி டைம்ஸ் ஆஃப் இந்தியா மிகவும் கலவையான விமர்சனங்களை அளித்து படத்திற்கு ஐந்து நட்சத்திரங்களில் இரண்டை வழங்கியது. *சினிமா எக்ஸ்பிரஸின்* மதிப்பீடு சற்று நேர்மறையாக இருந்தது. குறிப்பாக ஊர்வசியின் நடிப்பைப் பாராட்டின. ஊர்வசி தாயாக நடித்திருந்த பிரியதர்ஷனின் 2023 ஆம் ஆண்டு வெளியான *அப்பத்தா* படத்துடன் ஒப்பிடுகையில் இந்த படம் தனித்து நிற்கிறது என்று *ஓன்மனோரமா*எழுதியது.
# இரக்ததந்திகா

ரக்ததந்திகா என்பவர் துர்கா தேவியின் உக்கிரமான வடிவம் ஆவார். ரக்த-தந்திகா என்பதற்கு சிவப்பு பற்களை கொண்டவள் என்று பொருள்; வைப்ரச்சித்தன் என்ற அசுரனை அழிக்கவே இவள் அவதாரம் எடுத்தாள். தேவி மஹாத்மியத்தின் படி, தேவி ரக்ததந்திகாவும் நந்தாதேவி, ஷாகாம்பரி, பிரமாரி மற்றும் பீமாதேவியும் துர்கா தேவியின் அவதாரம் ஆவர்.  

## கதை

முன்னொரு காலத்தில் வைபிரச்சித்தர்கள் என்ற அசுரர்கள் இருந்தனர். அவர்கள் வலிமைமிக்கவர்களாக இருந்ததோடு, மூவுலகத்தையும் ஆண்டனர்; பல கொடுமைகளை புரிந்தனர். இதனால் தேவர்கள் துர்கா தேவியிடம் சென்று அவரிடம் முறையிட, அவள் ரக்ததந்திகாவாக அவதாரம் செய்து அவர்களைக் கொன்றாள்.
# வேலு கிருசாந்தினி



**வேலு கிருசாந்தினி** ஆங்கிலம்: *Velu Kirushanthiny*) இலங்கையை சேர்ந்த நெடுந்தூர ஓட்டப் பந்தய வீராங்கனை ஆவார். மலையக தமிழரான இவர் இலங்கை சர்வதேச போட்டிகளில் பிரதிநிதித்துவப்படுத்தி வருகின்றார்.  

2021 ஆம் ஆண்டு நடைபெற்ற இலங்கை தேசிய விளையாட்டு விழாவில் மாரத்தான் ஓட்டப்பந்தயத்தில் பங்குபற்றி முதலிடத்தை பெற்றார். 2017 ஆம் ஆண்டு சீனாவில் நடைபெற்ற மாரத்தான் ஓட்டப்பந்தயத்திலும், 2022 ஆம் ஆண்டு பங்களாதேசில் நடைபெற்ற மாரத்தான் ஓட்டப்பந்தயத்திலும் இலங்கையை பிரதிநிதித்துவப்படுத்தி பங்கு பற்றியிருந்தார்.
# வெள்ளை வயிற்று வால் காகம்



**வெள்ளை வயிற்று வால்காகம்** (*White-bellied treepie*)(*டென்ட்ரோசிட்டா லுகோகாசுட்ரா*) என்பது தென்னிந்தியாவின் காடுகளில் காணப்படும் காகக் குடும்பத்தைச் சேர்ந்த ஒரு பறவையாகும். இவை சில பகுதிகளில் வால் காக்கையுடன் ஒன்றாகக் காணப்படும். ஆனால் இவற்றின் தோற்றம் மற்றும் ஒலி இரண்டிலிருந்தும் வேறுபடுத்துவது எளிது.  

## விளக்கம்
தலை மற்றும் உடலின் வெண்மை நிறமானது இக்காக்கையினை வால் காக்கையிலிருந்து வேறுபடுத்துவதை எளிதாக்குகிறது. இது அதிக அடர்ந்த காடுகளில் காணப்படுகிறது. ஆனால் வால் காக்கையினை ஒப்பீடும் போது மனித வசிப்பிடத்துடன் குறைவாகவே தொடர்பிலுள்ளது. இதனுடைய நீளம் சுமார் 48 செ. மீ. வரையுள்ளது. தர்மபுரிக்கு அருகிலுள்ள எரிமலை பகுதியில் இது காணப்பட்டதாகப் பதிவு உள்ளது. சூரத் தாங்சு மற்றும் ஆந்திரப் பிரதேசத்தின் தென் கிழக்கு தொடர்ச்சி மலைகளிலும் இது காணப்படுகிறது. மத்திய இந்தியாவில் சிகல்டா, கவில்கர் காணப்படுவது கேள்விக்குள்ளாக்கப்பட்டது.  

## நடத்தை மற்றும் சூழலியல்
வெள்ளை-வயிற்று வால் காக்கை பழங்கள், விதைகள், தேன், முதுகெலும்பில்லாத விலங்குகள், ஊர்வன, கொறித்துண்ணிகள், கூடு குஞ்சுகள் மற்றும் முட்டைகளை உண்ணும். ஓசை எழுப்பும்போது, பறவை குனிந்து இறக்கைகளைத் தாழ்த்திக் கொள்கிறது. பல பறவைகள் ஒரு மரத்திற்கு வந்து, பருவமழைக்கு முந்தைய இனப்பெருக்க காலத்தில் (முக்கியமாக ஏப்ரல்-மே ஆனால் பிப்ரவரியில் சில கூடுகளில்) மீண்டும் மீண்டும் அழைக்கலாம். கூடு என்பது நடுத்தர அளவிலான மரத்தின் கிளைகளாகும். மூன்று முட்டைகள் வரை இவை இடுகின்றன. முட்டைகள் சாம்பல் நிறத்தில் பச்சை மற்றும் சாம்பல் புள்ளிகளுடன் காணப்படும்.  

இது பிற பறவை இனங்கள் உணவு தேடும். பெரும்பாலும் துடுப்பு வால் கரிச்சான்களுடன்<nowiki/>காணப்படுகிறது.
# அந்தமான் வால் காகம்



**அந்தமான் வால் காகம்** (*Andaman treepie*)(*டென்டிரோசைட்டா பேலேயீ*) என்பது *கோர்விடே* குடும்பத்தில் உள்ள ஒரு வகை பறவையாகும் . இதனை 1863ஆம் ஆண்டில் இராபர்ட் கிறிசுடோபர் டைட்லர் முதன்முதலில் விவரித்தார். இது இந்தியாவின் அந்தமான் தீவுகளில் மட்டுமே காணப்படும் அகணிய உயிரி. இங்கு இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ் நில காடுகளாகும். இது வாழ்விட இழப்பால் அச்சுறுத்தப்படுகிறது.  

இதனுடைய அறிவியல் பெயர் ஆங்கிலோ-இந்திய அதிகாரி எட்வர்ட் கிளைவ் பெய்லியின் நினைவாகப் பெயரிடப்பட்டது.
# புபுல்கசு



***புபுல்கசு*** (*Bubulcus*) என்பது ஹெரான் குடும்பத்தில் உள்ள பறவை பேரினமாகும். பெரும்பாலான வகைப்பாட்டியலாளர் பின்வரும் இரண்டையும் ஒன்றாக இணைத்து, இவற்றை **உண்ணிக்கொக்கு** என்று அழைக்கின்றனர். மேலும் இப் பேரினத்தை ஒற்றைச் சிற்றினப் பேரினமாக மாற்றுகிறார்கள். இது பின்வரும் சிற்றினங்களைக் கொண்டுள்ளது:  
| *புபுல்கசு ஐபிசு* | மேற்கத்திய உண்ணிக்கொக்கு | தெற்கு ஸ்பெயின் மற்றும் போர்த்துக்கல், வெப்பமண்டல மற்றும் துணை வெப்பமண்டல ஆப்பிரிக்கா மற்றும் ஈரப்பதமான வெப்பமண்டல மற்றும் மிதவெப்பமண்டல ஆசியா |
| --- | --- | --- |
| *புபுல்கசு கோரமண்டசு* | கிழக்கத்திய உண்ணிக்கொக்கு | தெற்கு மற்றும் கிழக்காசியா, மற்றும் ஆத்திரேலியா |
# லெங்கெங்



**லெங்கெங்** (ஆங்கிலம்: *Lenggeng*; மலாய் மொழி: *Lenggeng*) என்பது மலேசியா, நெகிரி செம்பிலான் மாநிலத்தின், சிரம்பான் மாவட்டத்தில் அமைந்து உள்ள ஒரு முக்கிம் சார்ந்த நகரம் ஆகும். சிரம்பான் நகர மையத்தில் இருந்து 3 கி.மீ. தொலைவில் அமைந்துள்ளது.  

கோலாலம்பூர் பெருநகரில் இருந்து தெற்கே 67 கி.மீ. தொலைவிலும்; மலாக்கா நகரில் இருந்து 27 கி.மீ. தொலைவிலும்; ஜொகூர் பாரு நகரில் இருந்து 287 கி.மீ. தொலைவிலும் உள்ளது.  

### சிரம்பான் மாவட்டத்தில் உள்ள முக்கிம்கள்

சிரம்பான் மாவட்டத்தில் மாவட்டத்தில் 8 முக்கிம்கள் உள்ளன. அவற்றுள் ராசாவும் ஒரு முக்கிம் ஆகும்.  

1. அம்பாங்கான் *(Ampangan)*
1. லாபு *(Labu)*
1. லெங்கெங் *(Lenggeng)*
1. பந்தாய் *(Pantai)*
1. ராசா *(Rasah)*
1. ரந்தாவ் *(Rantau)*
1. சிரம்பான் நகரம் *(Seremban City)*
1. செத்துல் *(Setul)*

## மேற்கோள்
# கந்தகாக்சிசனேற்றம்

**கந்தகாக்சிசனேற்றம்** (Sulfoxidation) என்பது வேதியலில் இரண்டு வெவ்வேறு வினைகளைக் குறிக்கிறது. சல்பாக்சிசனேற்றம் என்ற பெயராலும் இவ்வினையை அழைக்கலாம்.  

கந்தக டை ஆக்சைடும் ஆக்சிசனும் சேர்ந்த கலவையுடன் ஆல்க்கேன்கள் ஈடுபடும் வினையைக் குறிப்பது முதல் வகை வினையாகும். பரப்பியங்கிகள் எனப்படும் சர்பாக்டண்டுகளை தயாரிக்கப் பயன்படும் ஆல்க்கைல் சல்போனிக் அமிலங்களை உற்பத்தி செய்ய தொழில்துறையில் கந்தகாக்சிசனேற்ற வினை பயன்படுத்தப்படுகிறது. இவ்வினை நிகழ புற ஊதா கதிர்வீச்சு தேவைப்படுகிறது.  
:  
வினை அதன் இயங்குருபு பொறிமுறைக்கு இணங்க இரண்டாம் நிலைகளையே ஆதரிக்கிறது. பொதுவாக இவ்வினையில் கலவைகள் தயாரிக்கப்படுகின்றன. சில குறைக்கடத்தி-உணர்திறன் விளைபொருள்களும் பதிவாகியுள்ளன.  

தயோ ஈதரை சல்பாக்சைடாக மாற்றும் ஆக்சிசனேற்ற வினை மற்றொரு வகை கந்தகாக்சிசனேற்ற வினையாகும்.  

:  

இவ்வினையில் குறிப்பாக ஐதரசன் பெராக்சைடு ஆக்சிசனுக்கான மூலமாகச் செயல்படுகிறது.  
.
# வாழப்பாடி சட்டமன்றத் தொகுதி


**வாழப்பாடி சட்டமன்றத் தொகுதி** (*Vazhapadi Assembly constituency*) என்பது இந்தியாவின் தமிழ்நாடு மாநிலத்தில் உள்ள சேலம் மாவட்டத்தில் முன்னர் செயல்பாட்டிலிருந்த சட்டமன்றத் தொகுதியாகும். இத்தொகுதி 1952 முதல் 1962 வரை செயல்பாட்டிலிருந்தது.  

## வெற்றி பெற்றவர்கள்
| 1962 | என். இராமசுவாமி உடையார் | இந்திய தேசிய காங்கிரசு |  |
| --- | --- | --- | --- |
| 1952 | பி. கந்தசாமி கவுண்டர் | சுயேச்சை | } |

## தேர்தல் முடிவுகள்

## 1962
# சகிர்மவுத் போர்


**சகிர்மவுத் போர்** (*Battle of Chakirmaut*) அல்லது **பதின்மூன்று பக்கங்களின் போர்** (*Battle of the Thirteen Sides*) என்பது மங்கோலியக் கூட்டமைப்புகளை ஒன்றிணக்கச் செங்கிஸ் கான் நடத்திய கடைசிப் போர் ஆகும். தயங் கான் மற்றும் அவரது மகன் குச்லுக் தலைமையிலான நைமர்கள், மற்றும் கான் பட்டத்திற்கு உரிமை கோரிய சமுக்கா ஆகியோரால் தலைமை தாங்கப்பட்ட பழங்குடியினங்களின் கூட்டணியின் ஒன்றுபட்ட படைகளைத் தெமுஜின் போரிட்டுத் தோற்கடித்தார். இப்போரில் தயங் கான் இறந்தார். குச்லுக் சிறு படையுடன் தப்பித்து ஓடினார். சமுக்கா பின்வாங்கினார். ஆனால் பிறகு பிடிக்கப்பட்டு கொல்லப்பட்டார்.
# புத்தர் கோயில், பெருஞ்சேரி


**புத்தர் கோயில்** தமிழ்நாட்டில் மயிலாடுதுறை மாவட்டம், பெருஞ்சேரி என்னும் ஊரில் உள்ளது. தமிழ்நாட்டில் உள்ள புத்தர் கோயில்களில் இதுவும் ஒன்றாகும்.  

## அமைவிடம்
இக்கோயில் மயிலாடுதுறை-திருவாரூர் சாலையில் சுந்தரப்பன்சாவடியில் இருந்து கிளியனூர் செல்லும் சாலையில் 0.5 கி.மீ. தொலைவில் உள்ள பெருஞ்சேரியில் உள்ளது.  

## அமர்ந்த நிலை
இங்கு 5 அடி 3 அங்குலம் உயரமுள்ள அமர்ந்த நிலையிலுள்ள புத்தர் சிலை ஒன்று உள்ளது. இதன் பீடத்தில் தமிழ் எழுத்துக் கல்வெட்டு அழிந்த நிலையில் காணப்படுகிறது. இப்போது இது இருக்கும் இடத்திலிருந்து ஒரு பர்லாங்கு தூரத்தில் உள்ள ஒரு தோப்பில் இச்சிலை முன்பு இருந்தது. வழக்கமான சுருள்முடி, தலைக்கு மேல் தீச்சுடர், நீண்ட காதுகள், மார்பின் குறுக்கில் ஆடை போன்றவை இதன் சிறப்பு அம்சங்களாகும்.  

## ரிஷிக்கோயில்
இக்கோயில் ரிஷிக்கோயில் என்றழைக்கப்படுகிறது.  

## வழிபாடு
இக்கோயிலில் அவ்வப்போது வழிபாடு நடத்தப்படுகிறது. உள்ளூர் மக்கள் அவ்வப்போது விளக்கு ஏற்றி வழிபடுகின்றனர்.
# லாபு



**லாபு** (ஆங்கிலம்: *Labu*; மலாய் மொழி: *Labu*) என்பது மலேசியா, நெகிரி செம்பிலான் மாநிலத்தின், சிரம்பான் மாவட்டத்தில் அமைந்து உள்ள ஒரு முக்கிம் சார்ந்த நகரம் ஆகும். சிரம்பான் நகர மையத்தில் இருந்து 21 கி.மீ. தொலைவில் அமைந்துள்ளது.  

லாபு என்பது பூசணி காயைக் குறிக்கும் ஒரு மலாய் சொல் ஆகும். இந்த நகரத்தை 'டத்தோ சியாபண்டார் சுங்கை உஜோங்கின் தாய்நாடு' (ஆங்கிலம்: *Datuk Syahbandar Sungai Ujong Motherland*; மலாய் மொழி: *Telapak Datuk Syahbandar Sungai Ujong*) என்றும் அழைப்பதும் உண்டு.  

இந்த நகரம் கோலாலம்பூர் மாநகரில் இருந்து தெற்கே 66 கி.மீ. தொலைவிலும்; மலாக்கா நகரில் இருந்து 102 கி.மீ. தொலைவிலும்; ஜொகூர் பாரு நகரில் இருந்து 280 கி.மீ. தொலைவிலும் உள்ளது.  

## வரலாறு
19-ஆம் நூற்றாண்டின் தொடக்கத்தில் லாபு முக்கிம் நிறுவப்பட்டது. சுங்கை ஊஜோங் (சிரம்பான்) *(Datuk Undang of Sungai Ujong)* ஆட்சியின் எட்டாவது டத்தோ உண்டாங் பதவி வகித்த, டத்தோ கெலானா பெட்ரா ஸ்ரீ ஜெயா *(Dato' Kelana Petra Sri Jaya)* என்பவரால் இந்த முக்கிம் உருவாக்கப்பட்டது.  

இரண்டாம் உலகப் போரின் போது, ஜப்பானியர்கள் லாபு நகரத்தைத் தங்களின் தலைமையகங்களில் ஒன்றாகப் பயன்படுத்தினார்கள். நகரத்திற்கு அருகில் பல கோட்டைகளைக் கட்டினார்கள். அவை பெரும்பாலும் 1995-ஆம் ஆண்டில், இரட்டை இரயில்பாதை அமைக்கப் படுவதற்காக இடிக்கப்பட்டு விட்டன.  

### அமெரிக்க அதிபர் லின்டன் ஜான்சன்

மலாயா அவசர காலத்தின் போது உள்ளூர் சீனத் தொழிலாளர்களைத் தங்க வைப்பதற்காக லாபு நகரத்திற்கு அருகிலேயே புதிய கிராமங்கள் உருவாக்கப்பட்டன.  

1966 அக்டோபர் 31-ஆம் தேதி, அமெரிக்க அதிபர் லின்டன் பி. ஜான்சன் இந்த நகருக்குப் பயணம் செய்தார். அவர் சென்ற இடமான லாபு ஜெயாவிற்கு பெல்டா ஜான்சன் (ஆங்கிலம்: *FELDA LB Johnson*; மலாய் மொழி: *Kampung LB Johnson*) என்று பெயரிடப்பட்டது.  

### சிரம்பான் மாவட்டத்தில் உள்ள முக்கிம்கள்

சிரம்பான் மாவட்டத்தில் மாவட்டத்தில் 8 முக்கிம்கள் உள்ளன. அவற்றுள் ராசாவும் ஒரு முக்கிம் ஆகும்.  

1. அம்பாங்கான் *(Ampangan)*
1. லாபு *(Labu)*
1. லெங்கெங் *(Lenggeng)*
1. பந்தாய் *(Pantai)*
1. ராசா *(Rasah)*
1. ரந்தாவ் *(Rantau)*
1. சிரம்பான் நகரம் *(Seremban City)*
1. செத்துல் *(Setul)*

## போக்குவரத்து

லாபு நகரில் உள்ள லாபு சாலை என்பது லாபு நகருக்கும் திரோய் *(Tiroi)* நகருக்கும் முதுகெலும்பாக உள்ளது. நீலாய் மற்றும் சிரம்பான் நகரங்களுக்குச் செல்வதற்கு இந்தச் சாலை பயன்படுகிறது.  

லாபு நகருக்கு சிரம்பான் தொடருந்து சேவை *(KTM Komuter Seremban Line)* உள்ளது. இருப்பினும் இந்தத் தொடருந்து நிலையத்திற்குச் செல்லும் சாலை கடந்த சில ஆண்டுகளாகப் பழுது பார்க்கப் படாமல் உள்ளது.  

## மேற்கோள்
# திரோய்



**திரோய்** (ஆங்கிலம்: *Tiroi*; மலாய் மொழி: *Tiroi*) என்பது மலேசியா, நெகிரி செம்பிலான் மாநிலத்தின், சிரம்பான் மாவட்டத்தில் அமைந்து உள்ள ஒரு முக்கிம் சார்ந்த நகரம் ஆகும். சிரம்பான் நகர மையத்தில் இருந்து 10 கி.மீ. தொலைவில் அமைந்துள்ளது.  

திரோய் நகருக்கு சிரம்பான் தொடருந்து சேவை *(KTM Komuter Seremban Line)* உள்ளது. இங்கு ஒரு தொடருந்து சேவை நிலையம் உள்ளது. அதன் பெயர் திரோய் தொடருந்து பயணிகள் நிலையம் *(Tiroi Commuter Station).* இந்த நிலையத்திற்கு அருகில் சில கடைகளும்; திட்டமிடப்பட்ட குடியிருப்பு பகுதிகளும் உள்ளன.  

திரோய் நகரம், கோலாலம்பூர் மாநகரில் இருந்து தெற்கே 60 கி.மீ. தொலைவிலும்; மலாக்கா நகரில் இருந்து 93 கி.மீ. தொலைவிலும்; ஜொகூர் பாரு நகரில் இருந்து 274 கி.மீ. தொலைவிலும் உள்ளது.  

## மேற்கோள்
# குளக் கொக்கு



**குளக் கொக்கு** (*Pond heron*)***(ஆர்டியோலா***) பேரினத்தினைச் சார்ந்த ஹெரான்கள் ஆகும். இவை பொதுவாக இறக்கை நீளத்துடன் வரையிலானவை. பெரும்பாலானவை வெப்பமண்டல பழைய உலகில் இனப்பெருக்கம் செய்கின்றன. ஆனால் வலசை போகும் *சுகுவாக்கோ ஹெரான்* தெற்கு ஐரோப்பா மற்றும் மத்திய கிழக்கு மற்றும் ஆப்பிரிக்காவில் குளிர்காலத்தில் இனப்பெருக்கம் செய்கின்றன. இவற்றின் விலங்கியல் பெயர் இலத்தீன் சொல்லான *ஆர்டியோலா* சிறிய ஹெரான் (*ஆர்டியா*) எனபொருள்படும் சொல்லிலிருந்துந்து வந்தது.  

இந்த **குளம் ஹெரான்கள்** குட்டையான கழுத்து, குட்டையான தடிமனான அலகு, பொதுவாகக் குஞ்சம் அல்லது பழுப்பு நிற முதுகுடன், வண்ண அல்லது கோடுடைய முன் கழுத்து மற்றும் மார்பகத்துடன் கூடியது. கோடையில், முதிர்ச்சியடைந்த கொக்கிற்கு நீண்ட கழுத்து இறகுகள் காணப்படலாம். வெள்ளை இறகுகள் காரணமாக *ஆர்டியோலா* ஹெரான்கள் பறக்கும் போது மிகவும் வெண்மையாக இருக்கும்.  

இவற்றின் இனப்பெருக்கம் செய்யுமிடங்களாக சதுப்புநிலங்கள் உள்ளன. இங்கு இவை சிறிய குழுவாகக் கூடு கட்டுகின்றன. பெரும்பாலும் மற்ற அலைந்து திரியும் பறவைகளுடன், பொதுவாக மரங்கள் அல்லது புதர்களில் உள்ள குச்சிகளின் தளங்களில் இவை அமைக்கப்படுகின்றன. இரண்டு முதல் ஐந்து முட்டைகள் வரை இடுகின்றன.  

இந்த ஹெரான்கள் பூச்சிகள், மீன்கள் மற்றும் நீர்நில வாழ்வனவற்றை உண்கின்றன. இவை பெரும்பாலும் சிறிய குளங்களில் காணப்படுகின்றன. இவை குளங்களில் காணப்படுவதால் பெரும்பாலான சிற்றினங்கள் பொதுப்பெயரில் குளம் என்ற சொல் இடம்பெற்றுள்ளது.  

## சிற்றினங்கள்
| *ஆர்டியோலா கிரேயேயீ* | இந்திய குளத்துக் கொக்கு | தெற்கு ஈரான் மற்றும் கிழக்கு பாக்கித்தான், இந்தியா, மியாப்மர், வங்களாதேசம், இலங்கை |
| --- | --- | --- |
| *ஆர்டியோலா ராலோயிடசு* | சுகுவாக்கோ கொக்கு | தெற்கு ஐரோப்பா மற்றும் கிரேட்டர் மத்திய கிழக்கு. |
| *ஆர்டியோலா பேச்சுசசு* | சீன குளக் கொக்கு | சீனா மற்றும் அதை ஒட்டிய மிதவெப்ப மற்றும் துணை வெப்பமண்டல கிழக்கு ஆசியா. |
| *ஆர்டியோலா இசுபிசியோசா* | சாவகம் குளக் கொக்கு | தென்கிழக்கு ஆசியா. |
| *ஆர்டியோலா இடே* | மலகாசி குளக் கொக்கு | கென்யா, தன்சானியா, உகாண்டா, உருவாண்டா மற்றும் சாம்பியா |
| *ஆர்டியோலா ரூபிவெண்ட்ரிக்கசு* | செவ்வயிற்று கொக்கு | அங்கோலா, போட்சுவானா, புருண்டி, காங்கோ மக்களாட்சிக் குடியரசு, கென்யா, லெசோத்தோ, மலாவி, மாலி, மொசாம்பிக், நமீபியா, உருவாண்டா, தென்னாப்பிரிக்கா, எசுவாத்தினி, தன்சானியா, உகாண்டா, சாம்பியா மற்றும் சிம்பாப்வே. |
# காபூல் நதிப் போர்



**காபூல் நதிப் போர்** (*Battle of Kabul River*) 1823 ஆம் ஆண்டில் சீக்கியப் பேரரசுக்கும் யூசுப்சாய் பழங்குடியினருக்கும் இடையே நடந்தது. காபூல் நதியின் வடக்கே இரஞ்சித் சிங்கின் படையுடன் யூசுப்சாய் பஃக்தூன்கள் போரிட்டனர்.  
## காபூல் நதி
காபூல் நதி 700-கிலோமீட்டர் நீளமுள்ள (430 மைல்) நதியாகும். இது ஆப்கானித்தானின் மைதான் வார்டக் மாகாணத்தில் உள்ள இந்து குசு மலைகளின் சங்கலாக் மலைத்தொடரில் இருந்து வெளிப்படுகிறது. எல்மண்டு ஆற்றின் நீர்ப்பிடிப்புப் பகுதியில் இருந்து உனாய் கணவாய் மூலம் காபூல் நதி பிரிக்கப்பட்டுள்ளது. காபூல் ஆறு பாக்கித்தானின் அட்டோக்கு அருகே சிந்து நதியில் கலக்கிறது. காபூல் நதி கிழக்கு ஆப்கானித்தான் மற்றும் பாக்கித்தானின் கைபர் பக்துன்வா மாகாணத்தின் முக்கிய நதியாகும்.